Putin het in ‘n onderhoud met die Associated Press gesê dat Rusland nie ‘n besluit deur die Verenigde Nasies om militêr teen Assad op te tree, sal “uitsluit” nie. In só ‘n geval moet dit egter bewys word dat die regering gifgas op burgers gebruik het. Hy sê egter dit is “belaglik” dat die regering chemiese wapens sal gebruik in ‘n tyd waar rebelle defensief optree. Hy het die Weste gewaarsku om nie eensydig teen Sirië op te tree nie.